stanford-oval/wikipedia huggingface dataset:
ปลากริมข้างลาย

สำหรับปลากัดป่าที่หมายถึงปลากัด ดูที่: ปลากัดป่า
| ปลากริมข้างลาย |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Anabantiformes
วงศ์:: Osphronemidae
วงศ์ย่อย:: Macropodusinae
สกุล:: Trichopsis
สปีชีส์:: T.  vittata
ชื่อทวินาม
Trichopsis vittata (Cuvier, 1831)

ชื่อพ้อง
 Osphromenus vittatus Cuvier, 1831  Ctenops vittatus (Cuvier, 1831)  Trichopus striatus Bleeker, 1850  Trichopsis vittatus Cuvier, 1831
ปลากริมข้างลาย หรือ ปลากริมควาย หรือ ปลากัดป่า (อังกฤษ: Croaking gourami; ชื่อวิทยาศาสตร์: Trichopsis vittata) ปลาน้ำจืดขนาดเล็กชนิดหนึ่ง ในวงศ์ปลากัด ปลากระดี่ (Osphronemidae)
จัดเป็นปลากริมชนิดหนึ่ง นับเป็นปลากริมชนิดที่มีขนาดใหญ่ที่สุดและพบแพร่กระจายพันธุ์กว้างขวางหลากหลายที่สุด มีลักษณะเด่น คือ มีครีบหลัง ครีบอก ครีบก้น และครีบหางยื่นออกมาเป็นเส้นเดี่ยว ครีบหลังมีก้านครีบเดี่ยว 2-4 ก้าน และก้านครีบแขนง 6-8 ก้าน ครีบก้นมีก้านครีบเดี่ยว 6-7 ก้าน และก้านครีบแขนง 24-28 ก้าน จำนวนแถวของเกล็ดตามแนวเส้นข้างลำตัวมี 28-29 แถว สีสันมีแตกต่างหลากหลายกันไป แม้ว่าจะอยู่ในแหล่งอาศัยแหล่งเดียวกันก็ตาม นอกจากนี้แล้วบางตัวยังมีจุดกลมสีดำอยู่กลางลำตัวและเหนือครีบอก มีแถบสีดำพาดผ่านนัยน์ตาและแก้ม
มีความยาวเต็มที่ประมาณ 6 เซนติเมตร พบได้ทั่วไปในแหล่งน้ำนิ่งขนาดเล็ก เช่น หนองหรือบึงน้ำที่มีหญ้าหรือวัชพืชปกคลุม ในทุกประเทศในภูมิภาคเอเชียตะวันออกเฉียงใต้ เป็นปลาที่อาศัยอยู่รวมกันเป็นฝูง มีพฤติกรรมก้าวร้าวมักกัดกันเองอยู่เสมอ ๆ ในระหว่างปลาตัวผู้ แต่ก็ไม่รุนแรงถึงขั้นตายไปกันข้างเหมือนปลากัด
นิยมเลี้ยงกันเป็นปลาสวยงาม โดยเฉพาะในต่างประเทศ ในเมืองปาล์ม บีช เคาน์ตี้


 รัฐฟลอริดา สหรัฐอเมริกา สามารถพบได้ตามท้องร่องระบายน้ำ และสามารถขยายพันธุ์ได้เอง เนื่องจากถูกนำไปในฐานะปลาสวยงาม
แหล่งข้อมูลอื่น

รูปและข้อมูลเพิ่มเติม (อังกฤษ)
ข้อมูลที่เกี่ยวข้องกับ Trichopsis vittata ที่วิกิสปีชีส์
ปลากริมมุก

| ปลากริมมุก |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Anabantiformes
วงศ์:: Osphronemidae
วงศ์ย่อย:: Macropodusinae
สกุล:: Trichopsis
สปีชีส์:: T.  pumila
ชื่อทวินาม
Trichopsis pumila (Arnold, 1936)

ชื่อพ้อง
 Trichopsis pumilus   Ctenops pumilus
ปลากริมมุก หรือ ปลากริมสี (อังกฤษ: Pygmy gourami; ชื่อวิทยาศาสตร์: Trichopsis pumila) ปลาน้ำจืดขนาดเล็กชนิดหนึ่ง อยู่ในวงศ์ Macropodusinae  ซึ่งอยู่ในวงศ์ใหญ่ Osphronemidae
มีรูปร่างเรียวยาว แบนข้าง ปากมีขนาดเล็ก พื้นลำตัวสีน้ำตาลอมเขียว เกล็ดข้างลำตัวสะท้อนแสงแวววาว ข้างลำตัวมีแถบสีคล้ำพาดยาวตามความยาวลำตัว 1 แถบ เหนือแถบมีจุดสีน้ำตาลกระจายเรียงเป็นแถว ครีบมีลักษณะโปร่งใสและมีจุดสีน้ำตาลขนาดเล็กกระจายอยู่ทั่ว ปลายหางมน ตรงกลางเป็นติ่งยื่นยาวเล็กน้อย ปลายขอบครีบมีสีแดงสด มีขนาดความยาวไม่เกิน 4 เซนติเมตร จัดเป็นปลากริมที่มีขนาดเล็กที่สุดในโลก
พฤติกรรมชอบอยู่รวมเป็นฝูงในแหล่งน้ำนิ่งตื้น ๆ ขนาดเล็ก เช่น หนองหรือบึงน้ำ พบได้ในประเทศไทยทุกภาค และพบทั่วไปในภูมิภาคเอเชียตะวันออกเฉียงใต้ มีนิสัยก้าวร้าวชอบกัดกันเองในฝูงอยู่เป็นประจำ แต่ไม่ขั้นกัดกันจนตายเหมือนปลากัด สามารถฮุบอากาศเหนือผิวน้ำได้โดยไม่ต้องผ่านเหงือกเหมือนปลาชนิดอื่น ปลาตัวผู้มีสีสดกว่าตัวเมีย แพร่พันธุ์ด้วยการก่อหวอดใต้ร่มไม้หรือติดกับพืชน้ำ ใช้เวลาฟักไข่ประมาณ 2 วัน โดยตัวผู้จะเป็นฝ่ายดูแลไข่และตัวอ่อน โดยไม่ให้ตัวเมียเข้ามายุ่งเกี่ยวด้วยเลย นิยมเลี้ยงเป็นปลาตู้สวยงาม
แหล่งข้อมูลอื่น

ข้อมูลที่เกี่ยวข้องกับ Trichopsis pumila ที่วิกิสปีชีส์
รูปและข้อมูลปลากริมมุก
ปลากริมอีสาน

| ปลากริมอีสาน |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Anabantiformes
วงศ์:: Osphronemidae
วงศ์ย่อย:: Macropodusinae
สกุล:: Trichopsis
สปีชีส์:: T.  schalleri
ชื่อทวินาม
Trichopsis schalleri Ladiges, 1962

ปลากริมอีสาน (อังกฤษ: Threestripe gourami) เป็นปลากริมชนิดหนึ่ง มีชื่อวิทยาศาสตร์ว่า Trichopsis schalleri ในวงศ์ Osphronemidae
มีรูปร่างและสีสันคล้ายกับปลากริมมุก (T.  pumilus) ซึ่งอยู่ในสกุลเดียวกัน แต่ทว่ามีครีบหลังและครีบอกยาวกว่า
ปลากริมอีสานนั้นมีแหล่งกระจายพันธุ์อยู่เฉพาะลุ่มน้ำโขงทางภาคอีสานของไทยเท่านั้น ถือเป็นปลาเฉพาะถิ่นอีกชนิดหนึ่ง แรกเริ่มเคยเชื่อว่าเป็นความหลากหลายทางสีสันของปลากริมควาย (T.  vitatus) ซึ่งเป็นปลากริมชนิดที่พบชุกชุมมากที่สุด เนื่องจากเป็นชนิดที่คล้ายคลึงกันและพบในแหล่งเดียวกัน แต่เมื่อได้ศึกษาไปแล้วพบว่าทั้ง 2 ชนิด นี้ไม่ได้มีการผสมข้ามสายพันธุ์กัน จึงถือว่าเป็นชนิดใหม่
มีความยาวลำตัวประมาณ 6 เซนติเมตร นิยมเลี้ยงเป็นปลาสวยงาม
แหล่งข้อมูลอื่น

รูปและข้อมูลปลากริมอีสาน
กลุ่มภาษามอญ-เขมร

กลุ่มภาษามอญ-เขมร เป็นกลุ่มของภาษาพื้นเมืองในแถบอินโดจีน อยู่ในตระกูลภาษาออสโตรเอเชียติกเช่นเดียวกับกลุ่มภาษามุนดาในอินเดีย การแบ่งกลุ่มย่อยของภาษาในกลุ่มนี้ ตามการแบ่งของ Diffloth ที่เขียนไว้ใน Encyclopedia Britannica เมื่อ พ.ศ. 2517 แบ่งได้ดังนี้
กลุ่มตะวันออก ได้แก่ภาษาเขมรที่ใช้พูดในกัมพูชา ภาคตะวันออกเฉียงเหนือของไทย และภาคใต้ของเวียดนาม ราว 15-22 ล้านคน กลุ่มภาษาเบียริกในภาคใต้ของกัมพูชา กลุ่มภาษาบะห์นาริก ในเวียดนาม กัมพูชาและลาว กลุ่มภาษากะตูในลาวภาคกลาง กลุ่มภาษาเวียตติกในเวียดนาม (66-73 ล้านคน)
กลุ่มเหนือ ได้แก่ภาษากาสีในรัฐเมฆาลัย อินเดีย กลุ่มภาษาปะหล่องในชายแดนจีน-พม่า และภาคเหนือของไทย กลุ่มภาษาขมุในลาวภาคเหนือ กลุ่มภาษาม้งในเวียดนามและจีน กลุ่มภาษาปยูในจีน
กลุ่มใต้ ได้แก่ภาษามอญในพม่าและไทย กลุ่มภาษาอัสเลียนในภาคใต้ของไทยและมาเลเซีย (มีสามกลุ่มคือ จาฮาอิก ซีนอยติก และ เซเมลาอิก) กลุ่มภาษานิโคบาร์ในหมู่เกาะนิโคบาร์
กลุ่มที่จำแนกไม่ได้ ได้แก่กลุ่มภาษาบูกัน บูซินชัว เกเมียฮัวและกวนฮัวในจีน
ปลากระเบนไฟฟ้า

| ปลากระเบนไฟฟ้า ช่วงเวลาที่มีชีวิตอยู่: สมัยอีโอซีน-ปัจจุบัน 55> 8–0Ma  PreꞒ Ꞓ O S D C P T J K Pg N      |
| --- | --- |

ปลากระเบนไฟฟ้าแปซิฟิก (Torpedo californica)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
อันดับใหญ่:: Batoidea
อันดับ:: Torpediniformes de Buen, 1926

วงศ์
 Narcinidae  Narkidae  Torpedinidae  Hypnidae
ชื่อพ้อง
 Torpedinoidei
ปลากระเบนไฟฟ้า (อังกฤษ: Electric rays, Numbfishes, Coffin rays, Sleeper rays, Crampfishes) เป็นปลากระเบนที่มีรูปร่างกลม จัดอยู่ในอันดับ Torpediniformes และมีอวัยวะคู่หนึ่งที่สามารถปล่อยกระแสไฟฟ้าได้ ซึ่งประกอบไปด้วยเซลล์รูปหกเหลี่ยมเรียงซ้อนกันเป็นกลุ่ม ตั้งอยู่ทางด้านข้างของตาถัดไปถึงครีบอก ภายในมีสารเป็นเมือกคล้ายวุ้น ทำหน้าที่ในการผลิตกระแสไฟฟ้า โดยความแรงมีตั้งแต่ระดับต่ำเพียง 8 โวลต์ไปจนถึง 220 โวลต์ ขึ้นอยู่กับชนิด กระแสไฟฟ้านี้ใช้เพื่อทำให้เหยื่อสลบหรือฆ่าเหยื่อ
ปลากระเบนไฟฟ้าทั้งหมดมีรูปร่างแบนกลม ตามีขนาดเล็กมาก (มีอยู่ 4 ชนิดที่ตาบอด) ส่วนหางพัฒนาอย่างสมบูรณ์แข็งแรง และไม่มีเงี่ยงหางแหลมคมเหมือนปลากระเบนในอันดับอื่น มีลำตัวหนาและอ่อนนุ่ม มีครีบหลัง 2 ตอน หรือไม่มีเลย
ปลากระเบนไฟฟ้ามีทั้งหมด 4 วงศ์ (ดูในตาราง) ประกอบด้วย 69 ชนิด 11 สกุล โดยทั้งหมดพบในทะเล พบในบริเวณอบอุ่นในเขตร้อนของมหาสมุทรแอตแลนติก, แปซิฟิกและมหาสมุทรอินเดีย
ปลากระเบนไฟฟ้ามักหมกตัวอยู่ใต้พื้นทราย สามารถทำอันตรายต่อมนุษย์ได้หากเหยียบไปถูกเข้า ซึ่งอาจทำให้เกิดอาการชาและจมน้ำเสียชีวิตได้
อวัยวะสร้างกระแสไฟฟ้าคู่
ปลากระเบนไฟฟ้าในภาษาไทยมีชื่อเรียกอีกอย่างหนึ่งว่า "ปลาเสียว" โดยชนิดที่พบได้ในน่านน้ำไทย เช่น ปลากระเบนไฟฟ้าหลังเรียบ (Temera hardwickii), ปลากระเบนไฟฟ้าสีน้ำตาล (Narcine brunnea), N. indica และ Narke dipterygia ส่วนชนิดที่พบได้ในต่างประเทศและเป็นที่รู้จักดีได้แก่ ปลากระเบนไฟฟ้าแปซิฟิก (Torpedo californica), ปลากระเบนไฟฟ้าตาบอด (Typhlonarke aysoni) เป็นต้น
ดูเพิ่ม

ปลากระเบน
ปลาไฟฟ้า
แหล่งข้อมูลอื่น

Torpediniformes Electric Ray (อังกฤษ)
ประเทศบาร์เบโดส

13°10′12″N 59°33′09″W﻿ / ﻿13.17000°N 59.55250°W﻿ / 13.17000; -59.55250
| บาร์เบโดส  |
| --- | --- |
   ธงชาติ    ตราแผ่นดิน  
คำขวัญ: "Pride and Industry"
เพลงชาติ: "อินเพลนตีแอนด์อินไทม์ออฟนีด" 

เมืองหลวง และเมืองใหญ่สุด: บริดจ์ทาวน์ 13°06′N 59°37′W﻿ / ﻿13.100°N 59.617°W﻿ / 13.100; -59.617
ภาษาราชการ: อังกฤษ
: ครีโอลเบจัน
กลุ่มชาติพันธุ์  (2010): 91% ผิวดำ 4% ผิวขาว 3.5% หลายเชื้อชาติ 1% อินเดีย 0.5% อื่น ๆ/ไม่ระบุ
ศาสนา : 75.6% คริสต์ 20.6% ไม่มีศาสนา 2.5% อื่น ๆ 1.3% ไม่ระบุ
การปกครอง: รัฐเดี่ยว ระบบรัฐสภา สาธารณรัฐ

• ประธานาธิบดี : ซานดรา เมซัน
• นายกรัฐมนตรี : มีอา ม็อตต์ลีย์
 
สภานิติบัญญัติ: รัฐสภา
• สภาสูง: วุฒิสภา
• สภาล่าง: สภานิติบัญญัติ
เป็นเอกราช

• จากสหราชอาณาจักร : 30 พฤศจิกายน ค.ศ. 1966
• เป็นสมาชิกสหประชาชาติ : 7 ธันวาคม ค.ศ. 1966
• เป็นสาธารณรัฐ : 30 พฤศจิกายน ค.ศ. 2021
 
พื้นที่
• รวม: 439 ตารางกิโลเมตร (169 ตารางไมล์) (อันดับที่ 183)
• แหล่งน้ำ (%): น้อย
ประชากร
• 2019 ประมาณ: 287,025 (อันดับที่ 182)
• สำมะโนประชากร 2010: 277,821
• ความหนาแน่น: 660 ต่อตารางกิโลเมตร (1,709.4 ต่อตารางไมล์) (อันดับที่ 15)
จีดีพี (อำนาจซื้อ) : 2019 (ประมาณ)
• รวม: 5.398 พันล้านดอลลาร์สหรัฐ
• ต่อหัว: 18,798 ดอลลาร์สหรัฐ
จีดีพี (ราคาตลาด) : 2019 (ประมาณ)
• รวม: 5.207 พันล้านดอลลาร์สหรัฐ
• ต่อหัว: 18,133 ดอลลาร์สหรัฐ
เอชดีไอ (2019):  0.814 สูงมาก · อันดับที่ 58
สกุลเงิน: ดอลลาร์บาร์เบโดส ($) (BBD)
เขตเวลา: UTC−4 (เวลามาตรฐานแอตแลนติก)
ขับรถด้าน: ซ้าย
รหัสโทรศัพท์: +1 -246
โดเมนบนสุด: .bb
บาร์เบโดส (อังกฤษ: Barbados) เป็นประเทศที่เป็นเกาะที่ตั้งอยู่ในมหาสมุทรแอตแลนติกทางตะวันตก ทางตะวันออกของทะเลแคริบเบียนเล็กน้อย ที่ 13 องศาเหนือและ 59 องศาตะวันตก กินพื้นที่ 432 km2 (167 sq mi) และมีประชากรประมาณ 287,000 คน (ประมาณ ค.ศ. 2019)
เกาะที่อยู่ใกล้บาร์เบโดสมากที่สุดคือเซนต์ลูเชีย และเซนต์วินเซนต์และเกรนาดีนส์ ซึ่งทั้ง 2 ประเทศตั้งอยู่ทางตะวันตก และเมื่อรวมกับบาร์เบโดสแล้ว เกาะเหล่านี้ถือเป็นส่วนหนึ่งของหมู่เกาะเลสเซอร์แอนทิลลีส (Lesser Antilles) ในภูมิภาคแคริบเบียน
เมื่อวันที่ 30 พฤศจิกยน ค.ศ. 1966 บาร์เบโดสได้กลายเป็นรัฐอิสระโดยสมบูรณ์ภายใต้สมาชิกภาพในเครือจักรภพโดยมีสมเด็จพระราชินีนาถเอลิซาเบ็ธที่ 2 เป็นพระราชินีแห่งบาร์เบโดส จนกระทั่งในวันที่ 30 พฤศจิกายน ค.ศ. 2021 ได้เปลี่ยนระบอบการปกครองเป็นสาธารณรัฐในเครือจักรภพ
บาร์เบโดสเป็นหนึ่งในประเทศพัฒนาแล้วและสันติสุขที่มีคุณภาพชีวิตสูงมาก นอกจากนี้ บาร์เบโดสยังเป็นแหล่งท่องเที่ยวด้วย
ภูมิศาสตร์

บาร์เบโดสมีพื้นที่แผ่นดินประมาณ 430 ตารางกิโลเมตร (166 ตารางไมล์) และส่วนใหญ่มีพื้นที่ต่ำ มีบางส่วนที่สูงที่ตอนในของเกาะ พื้นที่ของบาร์เบโดสคาดว่ามาจากภูเขาไฟและประกอบด้วยหินปูนและหินปะการัง บรรยากาศของบาร์เบโดสเป็นกึ่งเขตร้อน โดยมีลมพัดมาจากมหาสมุทรแอตแลนติกตลอดเวลา และพื้นที่ที่ไม่มีการพัฒนาบางส่วนมีบึงและหนองน้ำบริเวณป่าชายเลน ส่วนอื่น ๆ ของตอนในของเกาะที่เป็นส่วนเกษตรกรรมของบาร์เบโดส มีไร่อ้อยขนาดใหญ่ประปราย และทุ่งเลี้ยงสัตว์ที่กว้างและลาดเอียงไม่มากที่สามารถมองเห็นทะเลได้
การเมืองการปกครอง

เดิมทีบาร์เบโดสเป็นรัฐในเครือจักรภพ การปกครองระบอบประชาธิปไตยโดยมีพระมหากษัตริย์เป็นประมุข โดยสมเด็จพระราชินีนาถอลิซาเบธที่ 2 เป็นพระมหากษัตริย์ ทรงใช้พระราชอำนาจผ่านผู้สำเร็จราชการ จนกระทั่งวันที่ 30 พฤศจิกายน ค.ศ. 2021 ซึ่งเป็นวันครบรอบ 55 ปี ที่บาร์เบโดสได้รับเอกราชจากอังกฤษ บาร์เบโดสได้ปลดสมเด็จพระราชินีนาถอลิซาเบธที่ 2 แห่งสหราชอาณาจักร จากการเป็นประมุข และเปลี่ยนระบอบการปกครองเป็นสาธารณรัฐ โดยประธานาธิบดีคนแรกคือ นางซานดรา เมสัน ผู้สำเร็จราชการแทนพระองค์ของสมเด็จพระราชินีนาถเอลิซาเบธที่ 2 ตามมติของที่ประชุมสภาแห่งชาติ
การเมืองการปกครอง > นิติบัญญัติ

สภานิติบัญญัติแห่งชาติ แบบ 2 สภา วุฒิสมาชิก (21 คน แต่งตั้งโดยประธานาธิบดี) สภาผู้แทนราษฎร (30 คน ด้วยการเลือกตั้งโดยตรงทุก 5 ปี)
การเมืองการปกครอง > บริหาร

ประธานาธิบดีแต่งตั้งคณะรัฐมนตรี ตามคำแนะนำของนายกรัฐมนตรี โดยมีนายกรัฐมนตรีเป็นผู้นำรัฐบาลและหัวหน้าคณะรัฐมนตรี
พรรคการเมืองหลัก พรรค Barbados Labor Party, Democratic Labor Party, People's Empowerment Party
การเมืองการปกครอง > ตุลาการ

ฝ่ายตุลาการ ระบบกฎหมายมหาชนแบบอังกฤษ ใช้ศาลสูงสุด โดยมีคณะกรรมาธิการด้านตุลาการแต่ตั้งผู้พิพากษาอำนาจในการพิจารณาไต่สวน อยู่ภายใต้อำนาจของศาลสูงสุดแคริบเบียนตะวันออก ("en:Eastern Caribbean Supreme Court") โดยมีผู้พิพากษา 1 คน
การแบ่งเขตการปกครอง

แบ่งการปกครองออกเป็น 11 เขต (parish) + 1 เมืองหลวง
ประชากรศาสตร์

จากสำมะโนประจำชาติ ค.ศ. 2010 ประเทศนี้มีประชากร 277,821 คน แบ่งออกเป็นผู้หญิง 144,803 คนและผู้ชาย 133,018 คน
การคาดหมายคงชีพของพลเมืองบาร์เบโดส ข้อมูลเมื่อ 2020 อยู่ที่ 80 ปี โดยการคาดหมายคงชีพเฉลี่ยของผู้หญิงอยู่ที่ 83 ปีและของผู้ชายที่ 79 ปี (ค.ศ. 2020) บาร์เบโดสและญี่ปุ่นเป็นประเทศที่มีอัตราศตวรรษิกชนต่อหัวสูงที่สุดในโลก
ประชากรศาสตร์ > ศาสนา

ศาสนาในบาร์เบโดส (2019)
แองกลิคัน (23.9%)
ไม่มีศาสนา (อเทวนิยม, อไญยนิยม, เป็นต้น) (21%)
เพนเทคอสต์ (19.5%)
คริสต์นิกายอื่น ๆ เช่น แบพติสต์, มอราเวียน, มอร์มอน และพยานพระยะโฮวา (16.5%)
เซเวนต์เดย์แอดเวนทิสต์ (5.9%)
เมโทดิสต์ (4.2%)
โรมันคาทอลิก (3.8%)
Wesleyans (3.4%)
คริสตจักรของพระเจ้า (2.4%)
นาซารีน (3.2%)
ศาสนาอื่น ๆ เช่นอิสลาม ยิว และราสตาฟาเรียน (3%)
ศาสนาคริสต์เป็นศาสนาที่มีผู้นับถือมากที่สุด โดยนิกายที่มีผู้นับถือมากที่สุดคือแองกลิคัน (23.9% ของประชากรใน ค.ศ. 2019) นิกายอื่น ๆ ที่มีผู้นับถือมากรองลงมาได้แก่โรมันคาทอลิก, เพนเทคอสต์ (19.5%), พยานพระยะโฮวา, เซเวนต์เดย์แอดเวนทิสต์ และสปิริชวลแบปติสต์ คริสตจักรแห่งอังกฤษเคยเป็นศาสนาประจำชาติจนกระทั่งรัฐสภาบาร์เบโดสยกเลิกมันหลังเป็นเอกราช ใน ค.ศ. 2019 21% ของชาวบาร์เบโดสระบุว่าไม่นับถือศาสนา ทำให้เป็นกลุ่มที่ไม่ใช่ศาสนาที่มีผู้นับถือมากเป็นอันดับ 2 โดยเป็นรองแค่แองกลิคัน ศาสนาาที่มีผู้นับถือน้อยได้แก่ฮินดู, อิสลาม บาไฮ และยูดาห์
รัฐนี้ถือเป็นฆราวาส โดยยอมรับเสรีภาพทางศาสนาหรือความเชื่อแก่ทั้งหมดตามรัฐธรรมนูญ
อ่านเพิ่ม

Burns, Sir Alan, History of the British West Indies. London: George Allen and Unwin, 1965.
Davis, David Brion. Inhuman Bondage: The Rise and Fall of Slavery in the New World. New York: Oxford University Press, 2006. ISBN 0-19-514073-7
Frere, Samuel, A Short History of Barbados: From its First Discovery and Settlement, to the End of the Year 1767. London: J. Dodsley, 1768.
Gragg, Larry Dale, Englishmen transplanted: The English Colonization of Barbados, 1627–1660. Oxford University Press, 2003. ISBN 978-0199253890
Hamshere, Cyril, The British in the Caribbean. Cambridge, MA: Harvard University Press, 1972.
Newman, Simon P. A New World of Labor: The Development of Slavery in the British Atlantic. Philadelphia, PA: University of Pennsylvania Press, 2013. ISBN 978-0812245196
Northrup, David, ed. The Atlantic Slave Trade, Second Edition. Boston, MA: Houghton Mifflin Company, 2002. ISBN 0-618-11624-9
O'Shaughnessy, Andrew Jackson, An Empire Divided: The American Revolution and the British Caribbean. Philadelphia, PA: University of Pennsylvania Press, 2000. ISBN 978-0812217322
Rogozinski, January 1999. A Brief History of the Caribbean: From the Arawak and Carib to the Present. Revised version, New York, USA. ISBN 0-8160-3811-2
Scott, Caroline 1999. Insight Guide Barbados. Discovery Channel and Insight Guides; fourth edition, Singapore. ISBN 0-88729-033-7
อ่านเพิ่ม > วิดีโอ

Overview Video—Barbados Tourism Investment Inc. (Courtesy of US Television).
Videography ที่ยูทูบ, by the Ministry of Energy and the Environment, under the Office of the Prime Minister.
Sandy Lane Hotel, Barbados 11 November 2011, on Where in the World is Matt Lauer?, NBC Today Show.
บทความนี้รวมเอางานสาธารณสมบัติจากเว็บไซต์หรือเอกสารของ เดอะเวิลด์แฟกต์บุ๊ก  "2003 edition"
แหล่งข้อมูลอื่น

เว็บไซต์ทางการ
Government of Barbados Official Information Service
Official webpage of Queen Elizabeth II as Queen of Barbados
Parliament of Barbados official website
Barbados Tourism Authority—The Ministry of Tourism
Central Bank of Barbados website
Barbados Chamber of Commerce & Industry (BCC&I)
Barbados Investment and Development Corporation เก็บถาวร 2005-11-05 ที่ เวย์แบ็กแมชชีน
Barbados Maritime Ship Registry
Barbados Museum & Historical Society เก็บถาวร 5 พฤษภาคม 2010 ที่ เวย์แบ็กแมชชีน
แหล่งข้อมูลอื่น > ข้อมูลทั่วไป

ประเทศบาร์เบโดส ที่เว็บไซต์ Curlie
Wikimedia Atlas of Barbados
ดูข้อมูลทางภูมิศาสตร์ที่เกี่ยวข้องกับ ประเทศบาร์เบโดส ที่โอเพินสตรีตแมป
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  สเปน  ฝรั่งเศส 2  3  BnF data 2  3  เยอรมนี  อิสราเอล  สหรัฐ  สวีเดน  ญี่ปุ่น  เช็กเกีย  โปรตุเกส 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii 
ประชาชน:  รัฐสภาสหราชอาณาจักร 
อื่น ๆ:  สารานุกรมของยูเครนสมัยใหม่  NARA  IdRef 
ป้ายรถประจำทางในบาร์เบโดส
ผู้คนซื้อของในเมืองหลวงบริดจ์ทาวน์
อาสนวิหารนักบุญไมเคิลและเทวทูตทั้งหมด บริดจ์ทาวน์
ปลากะพงผี

| ปลากะพงผี |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
วงศ์:: Lutjanidae
สกุล:: Macolor
สปีชีส์:: M.  niger
ชื่อทวินาม
Macolor niger (Forsskål, 1775)

ปลากะพงผี (อังกฤษ: Black beauty, Black and white snapper; ชื่อวิทยาศาสตร์: Macolor niger) เป็นปลาทะเลชนิดหนึ่ง ในวงศ์ปลากะพงแดง (Lutjanidae)
มีลักษณะทั่วไปเหมือนปลาชนิดอื่นในวงศ์เดียวกันทั่วไป แต่ส่วนหัวโตกว่า ปากกว้าง ลำตัวกว้าง ครีบหางเว้าตื้น ลำตัวสีคล้ำ มีลวดลายสีเหลืองหรือสีจาง ๆ ที่หน้าและลำตัว ปลาขนาดใหญ่มักมีสีคล้ำ ปลาขนาดเล็ก มีลายสีขาว-ดำตัดกันชัดเจน
มีขนาดโตเต็มที่ประมาณ 75 เซนติเมตร มีพฤติกรรมอาศัยอยู่เป็นฝูง มักพบในแนวปะการังในที่ลึก โดยปลาขนาดเล็กมักว่ายอยู่ตามหน้าหิน กินปลาและสัตว์น้ำขนาดเล็กไปเป็นอาหาร
เป็นปลาที่พบกระจายพันธุ์ในเขตอินโด-แปซิฟิก ไปจนถึงออสเตรเลีย ในน่านน้ำไทยพบได้ในแถบทะเลอันดามันเท่านั้น โดยเป็นปลาที่พบได้น้อย
แหล่งข้อมูลอื่น

Black-and-white Snapper, Macolor niger (Forsskål, 1775) (อังกฤษ)
ปลากะพงดำ

| ปลากะพงดำ |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
วงศ์:: Lobotidae
สกุล:: Lobotes
สปีชีส์:: L.  surinamensis
ชื่อทวินาม
Lobotes surinamensis (Bloch, 1790)

ปลากะพงดำ (อังกฤษ: Tripletail, Atlantic tripletail) ปลากระดูกแข็งชนิดหนึ่ง ในอันดับปลากะพง มีชื่อวิทยาศาสตร์ว่า Lobotes surinamensis อยู่ในวงศ์ปลากะพงดำ (Lobotidae)
มีลักษณะลำตัวแบนค่อนข้างลึก ความยาวหัวจะสั้นกว่าความลึกลำตัว ปากกว้างเฉียงขึ้น มุมปากจะอยู่แนวเดียวกับปุ่มกลางนัยน์ตา ครีบหลังจะเป็นก้านครีบเดี่ยวเป็นซี่ปลายแหลมประมาณ 11-13 ก้าน และก้านครีบแขนง 13-16 ก้าน ส่วนครีบหลัง ครีบก้น ครีบหางขนาดใกล้เคียงกันดูเหมือนจะมีครีบหาง 3 ครีบ อันเป็นที่มาของชื่อเรียกในภาษาอังกฤษ ขนาดค่อนข้างใหญ่สีน้ำตาลเข้มทั้งตัวหรือสีเหลืองอมเขียวมะกอก
มีความยาวเต็มที่ได้ 110 เซนติเมตร พบกระจายพันธุ์บริเวณน้ำกร่อยตามปากแม่น้ำ พบได้ตั้งแต่มหาสมุทรแอตแลนติก, มหาสมุทรอินเดีย และแถบอินโด-แปซิฟิก ในมหาสมุทรแปซิฟิก มีพฤติกรรมอำพรางตัวให้เข้ากับสภาพแวดล้อมเพื่อล่าเหยื่อและอำพรางสัตว์ผู้ล่าที่ใหญ่กว่า โดยปรับเปลี่ยนสีได้ ปกติมักจะลอยตัวอยู่นิ่ง ๆ กับที่โดยทิ่มส่วนหัวลง  กินสัตว์น้ำขนาดเล็กกว่าเป็นอาหาร ลูกปลาวัยอ่อนมักอาศัยอยู่ตามปากแม่น้ำหรือป่าชายเลน โดยมักจะตะแคงข้างหรือลอยตัวนิ่ง ๆ ทำให้แลดูคล้ายใบไม้
นิยมตกกันเป็นเกมกีฬา และรับประทานเนื้อเป็นอาหาร  แต่หากนำไปปรุงด้วยการทำแกงหรือต้มยำ รสชาติจะจืดชืดไม่อร่อย จนต้องโยนหม้อที่ใช้ต้มทิ้งไปพร้อมปลา จนได้อีกชื่อเรียกหนึ่งว่า "ปลาหม้อแตก" และมีชื่อเรียกอื่น ๆ เช่น "กะพงขี้เซา", "กะพงแสม", "อีโป้", "ใบไม้" "ตะกรับทะเล" หรือ "กูกู" (มอแกน) เป็นต้น
แหล่งข้อมูลอื่น

การเลี้ยง ปลาหม้อแตกในกระชัง จากเว็บไซต์กรมประมง
รูปและข้อมูลจาก Fishbase.org เก็บถาวร 2010-11-14 ที่ เวย์แบ็กแมชชีน
ปลากระเบนหางแส้

| ปลากระเบนหางแส้ |
| --- | --- |

ปลากระเบนราหู (H. polylepis)

ภาพวาดลักษณะของลำตัวปลากระเบนในสกุลนี้

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
ชั้นย่อย:: Elasmobranchii
อันดับใหญ่:: Batoidea
อันดับ:: Myliobatiformes
วงศ์:: Dasyatidae
สกุล:: Himantura Müller & Henle, 1837

ชนิดต้นแบบ
Raja sephen uarnak Forsskål, 1775
ชื่อพ้อง
 Dasyatis  Dasybatus  Raia  Trygon
ปลากระเบนหางแส้ (อังกฤษ: Whip rays
)  เป็นชื่อสกุลของปลากระเบน ในวงศ์ปลากระเบนธง (Dasyatidae) ใช้ชื่อสกุลว่า Himantura (/ไฮ-แมน-ทู-รา/)
ปลากระเบนในสกุลนี้ มีรูปร่างโดยรวมคือ มีปลายจะงอยปากที่แหลมยาว ขอบของด้านหน้าเชิงมน ลำตัวแบนกลมคล้ายใบโพ กลางหลังมีผิวที่ขรุขะและเป็นหนาม ในบางตัวอาจมีตุ่มหนามเล็ก ๆ ไปจรดถึงโคนหางที่เป็นเงี่ยงพิษ 2 ชิ้น มีส่วนหางที่เรียวยาวมาก โดยจะมีความยาวเป็น 2 เท่าของลำตัว มีซี่กรองเหงือกทั้งหมด 5 คู่ อยู่ด้านใต้ของลำตัวซึ่งเป็นสีขาว และสีจางกว่าด้านบนลำตัว  ความยาวของลำตัววัดจากรูก้นถึงปลายจะงอยปากสั้นมากกว่าความกว้างลำตัว
เป็นปลาที่พบได้ทั้งน้ำจืด, น้ำกร่อย และทะเล พบกระจายพันธุ์ตั้งแต่มหาสมุทรอินเดียจนถึงมหาสมุทรแปซิฟิกตะวันตก ปัจจุบันพบแล้วกว่า 28 ชนิด โดยมีชนิดที่ใหญ่ที่สุด คือ ปลากระเบนราหู (H. polylepis) ที่พบอาศัยในแม่น้ำสายใหญ่ ๆ ของประเทศไทยไปจนถึงตอนเหนือของออสเตรเลีย ที่มีความยาวถึง 5 เมตร และหนักถึงเกือบ 300 กิโลกรัม
ชนิด

Himantura alcockii (Annandale, 1909) (ปลากระเบนจุดมุก)
Himantura astra Last, Manjaji-Matsumoto & Pogonoski, 2008 (ปลากระเบนจุดดำ)
Himantura dalyensis, Last & Manjaji-Matsumoto, 2008 (ปลากระเบนน้ำจืด)
Himantura fai Jordan & Seale, 1906 (ปลากระเบนลายดอกไม้)
Himantura gerrardi (Gray, 1851) (ปลากระเบนแมลงวัน)
Himantura granulata (Macleay, 1883) (ปลากระเบนป่าชายเลน)
Himantura hortlei Last, Manjaji-Matsumoto & Kailola, 2006 (ปลากระเบนฮอร์เทล)
Himantura imbricata (Bloch & Schneider, 1801) (ปลากระเบนปากแหลม)
Himantura javaensis Last & White, 2013
Himantura jenkinsii (Annandale, 1909) (ปลากระเบนหางหนาม)
Himantura kittipongi Vidthayanon & Roberts, 2005 (ปลากระเบนกิตติพงษ์)
Himantura leoparda Manjaji-Matsumoto & Last, 2008 (ปลากระเบนเสือดาว)
Himantura lobistoma Manjaji-Matsumoto & Last, 2006 (ปลากระเบนปากหลอด)
Himantura marginata (Blyth, 1860) (ปลากระเบนดำ)
Himantura microphthalma (Chen, 1948) (ปลากระเบนตาเล็ก)
Himantura oxyrhyncha (Sauvage, 1878) (ปลากระเบนลายหินอ่อน)
Himantura pacifica (Beebe & Tee-Van, 1941) (ปลากระเบนแปซิฟิก)
Himantura pastinacoides (Bleeker, 1852) (ปลากระเบนกลม)
Himantura polylepis (Bleeker, 1852) (ปลากระเบนราหู)
Himantura randalli Last, Manjaji-Matsumoto & Moore, 2012 (ปลากระเบนลายแถบอาหรับ)
Himantura schmardae (Werner, 1904) (ปลากระเบนชูเพรย์)
Himantura signifer Compagno & Roberts, 1982 (ปลากระเบนขาว)
Himantura toshi Whitley, 1939 (ปลากระเบนสีน้ำตาล)
Himantura tutul Borsa, Durand, Shen, Arlyza, Solihin & Berrebi, 2013 (ปลากระเบนเสือดาวลายสวย)
Himantura uarnacoides (Bleeker, 1852) (ปลากระเบนบัว)
Himantura uarnak (Gmelin, 1789) (ปลากระเบนลายแมลงวัน)
Himantura undulata (Bleeker, 1852) (ปลากระเบนเสือดาว)
Himantura walga (Müller & Henle, 1841) (ปลากระเบนแคระ)
แหล่งข้อมูลอื่น

ข้อมูลที่เกี่ยวข้องกับ Himantura ที่วิกิสปีชีส์
ปลากระเบนหางปีก

| ปลากระเบนหางปีก ช่วงเวลาที่มีชีวิตอยู่: 100–0Ma  PreꞒ Ꞓ O S D C P T J K Pg N      ต้นยุคซีโนมาเนียน ถึง ปัจจุบัน |
| --- | --- |

ปลากระเบนลาว (D. laosensis)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
ชั้นย่อย:: Elasmobranchii
อันดับใหญ่:: Batoidea
อันดับ:: Myliobatiformes
วงศ์:: Dasyatidae
สกุล:: Dasyatis Rafinesque, 1810

ชนิดต้นแบบ
Dasyatis ujo Rafinesque, 1810
ชื่อพ้อง
 Amphotistius Garman, 1913  Anacanthus Cuvier (ex Ehrenberg), 1829  Bathytoshia Whitley, 1933  Brachioptera Gratzianov, 1906  Dasybatus Klein, 1775  Hypanus Rafinesque, 1818  Pastinaca Swainson, 1838  Toshia Whitley, 1933  Trygon Cuvier (ex Adanson), 1816  Urolophoides Lindberg in Soldatov & Lindberg, 1930  Uroxis Rafinesque, 1810
ปลากระเบนหางปีก (อังกฤษ: Fintail stingrays
) เป็นสกุลของปลากระเบนจำพวกหนึ่ง ที่อยู่ในวงศ์ปลากระเบนธง (Dasyatidae) ใช้ชื่อว่า Dasyatis (/ดา-ซิ-อา-ทิส/)
ปลาในสกุลนี้ มีรูปร่างโดยรวมคล้ายกับปลาในสกุล Himantura แต่ปลาในสกุลนี้จะมีลำตัวรูปทรงออกไปทางห้าเหลี่ยมมากกว่า จะงอยปากไม่ยื่นแหลมเท่า มีส่วนของตาที่ปูนโปดกว่า  และหางมีความยาวน้อยกว่า และอาจมีริ้วหนังบาง ๆ ในช่วงตอนปลายของหางด้วย
นอกจากนี้แล้วยังมีอยู่ชนิดหนึ่ง คือ Neotrygon kuhlii ที่เป็นเพียงชนิดเดียวเท่านั้นที่อยู่ในสกุล Neotrygon ก็ถูกจัดให้อยู่ในสกุลนี้เช่นกัน  เนื่องจากสกุลนี้ถือเป็นสกุลต้นแบบของปลาในวงศ์ Dasyatidae
โดยคำว่า Dasyatis นั้นมาจากภาษากรีกคำว่า "dasys" หมายถึง "หยาบ" หรือ "ฟัน" และ "batus" หมายถึง "ปลากระเบน"